钦定古今图书集成/明伦汇编/氏族典/第365卷 > 《廖用贤尚友录》 > 岑俊
## 钦定古今图书集成/明伦汇编/氏族典/第365卷 > 《廖用贤尚友录》 > 岑俊

按《万姓统谱》：“俊字子英，慈谿人。隐云岩，通经史百家。
工书，学篆隶，尢入妙，古诗出入汉晋。尝授徒吴兴，有
钱氏子，负所寄，一无所诘，由是人目为长者。正统间，
提学佥事范润生举经明行修，以亲老辞。平生悃愊
无华，口未尝言人过，至治家，丧葬一以礼。年九十，疾
革，犹与客诵所评《鲁男子诗》云：‘雨崩邻妇屋，风烈夜’”
难禁。闭户却逃难，全无恻隐心。语毕，奄逝。